
	1.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Par 4. sadaļas "Pasākumu plāns Parlamentārās izmeklēšanas komisijas ziņojumā iekļauto ieteikumu īstenošanai"  (1) 12.punktu - Ārlietu ministrija atkārtoti iebilst pret to, ka tā norādīta kā atbildīgā iestāde pasākumam "Izvērtēt nepieciešamību īstenot Līgumā par Eiropas Savienības darbību 247. pantā paredzētās tiesības.  Nepieciešamības gadījumā sagatavot nacionālo pozīciju."
Saskaņā ar Tieslietu ministrijas nolikumu Tieslietu ministrija gan koordinē un kontrolē ES tiesību pārņemšanu un ieviešanu, gan pārstāv Latvijas intereses Eiropas Savienības Tiesā. Iestāžu kompetenci un kārtību, kādā pārstāvamas Latvijas intereses ES tiesā, nosaka MK noteikumi Nr. 995 “Kārtība, kādā sagatavo un apstiprina Latvijas Republikas nostājas projektu un nodrošina Latvijas Republikas pārstāvību Eiropas Savienības Tiesā un Eiropas Brīvās tirdzniecības asociācijas tiesā”. Ņemot vērā minēto, Ārlietu ministrija nevar būt atbildīga vai līdzatbildīga par plāna projektā minēto pasākumu.

Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Iebildums
Par 4. sadaļas "Pasākumu plāns Parlamentārās izmeklēšanas komisijas ziņojumā iekļauto ieteikumu īstenošanai" (2.) 6. punktu – Vēršam Jūsu uzmanību uz ES pamatlīgumos noteikto ES iestāžu un dalībvalstu kompetences dalījumu: ES vīzu politika ir Eiropas Komisijas kompetence, un vīzu izsniegšanas ierobežojumi (piemēram, vīzas atteikuma pamats) noteikti ES tiesību kopumā. Vienlaikus, valsts migrācijas politikā var tikt noteikti citi trešo valstu pilsoņu ieceļošanas ierobežojumi. Par migrācijas politiku atbildīgā iestāde Latvijā ir Iekšlietu ministrija. Ārlietu ministrija veic vīzu izsniegšanu ārvalstīs saskaņā ar tieši piemērojamiem ES tiesību aktiem un atbilstoši tiem izdotajiem Latvijas nacionālajiem tiesību aktiem, kurus izstrādājusi Iekšlietu ministrija. Ņemot vērā minēto, lūdzam norādīt par atbildīgo iestādi Iekšlietu ministriju un Ārlietu ministriju par līdzatbildīgo iestādi.

